
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru modificarea şi completarea Legii nr.227 din 8 septembrie 2015 privind Codul fiscal, trimisă cu adresa nr. Plx.540/2016, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

	PREŞEDINTE,

Leonardo BADEA

RAPORT

asupra propunerii legislative pentru modificarea şi completarea 

Legii nr.227 din 8 septembrie 2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond cu propunerea legislativă pentru modificarea şi completarea Legii nr.227 din 8 septembrie 2015 privind Codul fiscal.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în ședința din 1 noiembrie 2016.

La dezbaterea propunerii legislative s-a avut în vedere avizul negativ al Comisiei pentru drepturile omului, culte şi problemele minorităţilor naţionale, avizul negativ al Comisiei pentru muncă şi protecție socială, avizul negativ al Comisiei pentru administraţie publică şi amenajarea teritoriului, avizul favorabil al Consiliului Legislativ precum şi punctul de vedere negativ al Guvernului.

Propunerea legislativă supusă dezbaterii are ca obiect de reglementare completarea art.485 alin.(1) din Legea nr.227/2015 privind Codul fiscal, cu o nouă literă, prin care se doreşte să fie reglementată scutirea de la plata impozitelor pe clădirea de domiciliu, terenul aferent şi autoturism, proprietatea persoanelor aparţinători legali ai persoanelor adulte cu handicap.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din data de             7 iunie 2017.

La lucrările Comisiei și-au înregistrat prezența un număr de 22 deputați, din totalul de 25 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Finanțelor Publice.

În urma examinării propunerii legislative pentru modificarea şi completarea Legii nr.227 din 8 septembrie 2015 privind Codul fiscal şi a opiniilor exprimate, deputații prezenți la lucrări au hotărât, cu unanimitate  de voturi, să supună plenului Camerei Deputaţilor un raport de respingere deoarece modificările propuse prin această iniţiativă sunt avute în vedere pentru a fi reglementate în proiectul Codului Economic, aflat în curs de elaborare.

În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Leonardo BADEA
	SECRETAR,

Marilen – Gabriel PIRTEA

